ශ්‍රී ලංකා රාමඤ්ඤ මහා නිකායේ මහා නායක අග්ග මහා පණ්ඩිත වේවැල්දෙණියේ මේධාලංකාර මහ නාහිමියන්ගේ 102 වැනි ජන්ම දිනය හෙටට (07) යෙදී ඇත.ඒ නිමිත්තෙන් දිගාසිරි පැතීමේ පින්කම් මාලාවක් රට පුරා පැවැත්වෙන අතර ප්‍රධාන පින්කම මහ නාහිමියන් වැඩවසන මීරිගම ශාසනවර්ධන පිරිවෙන් මහ විහාරයේදී හෙට පැවැත්වේ.එසේම මධ්‍යම ඌව පළාත් වල පාසල් හා පිරිවෙන් වල පින්කම් සිදු කරන අතර හෙට පෙරවරු 7.30 ට දිවයිනේ සියලුම පාසල් වල උදය රැස්වීමේදී දිගාසිරි පැතීමේ වැඩසටහනක් ක්‍රියාත්මක කරන ලෙසට ශ්‍රීමත් අනගාරික ධර්මපාල පරෝපකාර පදනම ඉල්ලා සිටී.ශ්‍රී ලංකා රාමඤ්ඤ මහ නිකායට අයත් විහාරස්ථාන දෙදහසක පමණ මහ නාහිමියන්ට දිගාසිරි පතා පින්කම් සිදු කරන අතර දම්පල් පදනම විසින් පවත්වන ප්‍රධාන උත්සවය මෙම මස 25 දින පයාගල මලේගොඩ පුෂ්පාරාම මහා විහාරයේදී පවත්වයි..